Document ID: 31985L0342

*****
ΠΕΝΤΗΚΟΣΤΗ ΟΔΗΓΙΑ ΤΗΣ ΕΠΙΤΡΟΠΗΣ
της 24ης Ιουνίου 1985
που τροποποιεί τα παραρτήματα της οδηγίας 70/524/ΕΟΚ του Συμβουλίου περί των προσθέτων υλών στη διατροφή των ζώων
(85/342/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθέτων υλών στη διατροφή των ζώων (1), όπως τροποποιήθηκε τελευταία από την τεσσαρακοστή ενάτη οδηγία 85/312/ΕΟΚ της Επιτροπής (2), και ιδίως το άρθρο 7,
Εκτιμώντας:
ότι οι διατάξεις της οδηγίας 70/524/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων·
ότι η μελέτη των διάφορων πρόσθετων υλών που περιέχονται στο παράρτημα ΙΙ και μπορούν, συνεπώς, να επιτραπούν σε εθνικό επίπεδο, δεν έχει ολοκληρωθεί· ότι είναι, ως εκ τούτου, ανάγκαιο να παραταθεί η προθεσμία της άδειας για τη χρησιμοποίηση αυτών των ουσιών για καθορισμένη περίοδο·
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα ΙΙ της οδηγίας 70/524/ΕΟΚ τροποποιείται ως εξής:
1. Στην κατηγορία Α «Αντιβιοτικά»:
α) στη θέση αριθ. 22 «Avoparcine»:
αα) στη στήλη «Ελάχιστη περιεκτικότητα», ο αριθμός «20» που αναφέρεται στους μόσχους αντικαθίσταται από τον αριθμό «15»·
ββ) διαγράφεται η ένδειξη «στα υποκατάστατα γάλακτος μόνο», που αφορά τους μόσχους·
γγ) η ημερομηνία «30 Ιουνίου 1985» στη στήλη «Διάρκεια της αδείας», αντικαθίσταται από την ημερομηνία «30 Νοεμβρίου 1985»·
β) στον αριθμό 25 «Nosiheptide», η ημερομηνία «30 Ιουνίου 1985 » στη στήλη «Διάρκεια της αδείας», αντικαθίσταται από την ημερομηνία «30 Νοεμβρίου 1985».
2. Στην κατηγορία Β «Κοκκιδιοστατικά και άλλες φαρμακευτικές ουσίες», η ημερομηνία «30 Ιουνίου 1985» που αναφέρεται στη στήλη «Διάρκεια της αδείας», αντικαθίσταται από την ημερομηνία « 30 Νοεμβρίου 1985» για τις ακόλουθες θέσεις: αριθ. 6 «Nicarbazine», αριθ. 19 «Nifursol».
Άρθρο 2
Η παρούσα οδηγία απευθύνεται στα κράτη μέλη.
Βρυξέλλες, 24 Ιουνίου 1985.

Labels: 17